CELEX: 62022TN0143
Language: ro
Date: 2022-03-11 00:00:00
Title: Cauza T-143/22: Acțiune introdusă la 11 martie 2022 – OP/Parlamentul

10.5.2022   
            
            
               RO
            
            
               Jurnalul Oficial al Uniunii Europene
            
            
               C 191/36
            
         
      Acțiune introdusă la 11 martie 2022 – OP/Parlamentul
      (Cauza T-143/22)
      (2022/C 191/46)
      Limba de procedură: franceza
      
         Părțile
      
      
         Reclamantă: OP (reprezentant: F. Moyse, avocat)
      
         Pârât: Parlamentul European
      
         Concluziile
      
      Reclamanta solicită Tribunalului:
      
                  —
               
               
                  anularea deciziilor din 7 iunie 2021 și 10 ianuarie 2022 sau, în caz contrar, declararea acestora ca fiind nule și lipsite de efecte;
               
            
                  —
               
               
                  prin urmare, recunoașterea în favoarea reclamantei a dreptului de a beneficia de o pensie de urmaș, astfel cum este definită la articolul 79 primul paragraf din Statutul funcționarilor Uniunii Europene;
               
            
                  —
               
               
                  prin urmare, recunoașterea în favoarea domnului [confidențial] (1) a dreptului de a primi o pensie de orfan, astfel cum este definită la articolul 2 din anexa VII la statut. În caz contrar, eventual, acordarea în favoarea domnului [confidențial] a pensiei de orfan prevăzute la articolul 80 primul paragraf din Statul funcționarilor Uniunii Europene;
               
            
                  —
               
               
                  în orice caz, obligarea Parlamentului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă șase motive.
      
                  1.
               
               
                  Primul motiv, întemeiat pe o excepție de nelegalitate a articolelor 18 și 20 din anexa VIII la Statutul funcționarilor Uniunii Europene (denumit în continuare „statutul”), care rezultă din încălcarea principiului egalității de tratament și a discriminării pe criterii de vârstă.
               
            
                  2.
               
               
                  Al doilea motiv, întemeiat pe o eroare de drept în aplicarea articolelor 18 și 20 din anexa VIII la statut.
               
            
                  3.
               
               
                  Al treilea motiv, întemeiat pe o eroare vădită de apreciere care rezultă din neluarea în considerare a situației speciale a reclamantei.
               
            
                  4.
               
               
                  Al patrulea motiv, întemeiat pe o excepție de nelegalitate a articolului 2 din anexa VII la statut, din cauza unei discriminări pe motive de handicap.
               
            
                  5.
               
               
                  Al cincilea motiv, întemeiat pe o eroare de drept în aplicarea articolului 2 din anexa VII la statut.
               
            
                  6.
               
               
                  Al șaselea motiv, invocat cu titlu subsidiar și întemeiat pe încălcarea obligației de solicitudine a administrației.
               
            
         (1)  Date confidențiale ocultate.